Margiai (Klaipėda)

Margiai – kaimas Klaipėdos rajono savivaldybėje, 4,5 km į šiaurę nuo Agluonėnų. Smėlio telkinys. Kaimas pasiekiamas keliu nuo Grobštų.

 Etimologija 
Pavadinimas kilęs iš asmenvardžio Margis (1540 m. minimas asmuo Peter Marge). Galėjo tuo laiku būti atvykėlis, nes šis asmenvardis labiau paplitęs apie Rusnę, Šilutę, Katyčius, Pagėgius.

 Istorija 
1785 m. Margiai minėti kaip Margen-Peter. Vėliau Margių seniūnijoje buvo 2 kaimai: Margen-Peter ir Margen-Witthe. XIX a. pradžioje ūkininkų kaime buvo 48 gyventojai 9 sodybose. XIX a. viduryje buvo 117 gyventojų 15 sodybų. Tada kalbėta lietuviškai ir vokiškai. XX a. pradžioje kaimo žemių rytiniu pakraščiu nutiestas siaurasis geležinkelis Dovilai–Pėžaičiai. Tada buvo gatvinis kaimas su keliomis vidutinėmis sodybomis, keli viensėdžiai aplink.

 Gyventojai 

 Šaltiniai 

Kategorija:Klaipėdos rajono savivaldybės gyvenvietės